พชร จิราธิวัฒน์

พชร มาร์เซล จิราธิวัฒน์ (เกิด 10 พฤษภาคม พ.ศ. 2536) ชื่อเล่น พีช เป็นนักร้อง นักแสดง นายแบบ นักดนตรีชาวไทย

**ประวัติ**
พชร เกิดที่กรุงเทพมหานคร (เป็นลูกเสี้ยวอังกฤษ เนื่องจากย่าเป็นชาวอังกฤษ) บุตรคนกลางจากพี่น้องสามคน โดยเป็นบุตรของธีรยุทธ์ จิราธิวัฒน์ และเป็นหลานของสุทธิเกียรติ จิราธิวัฒน์ ผู้บริหารเครือเซ็นทรัล ส่วนมารดาชื่อ ชนัดดา พิทยศิริ เป็นเจ้าของธุรกิจเพชร ไดมอนด์ ทูเดย์ มีพี่สาว 1 คน ชื่อ แพร พิมพิศา และน้องสาวชื่อ พาย เขมณัฏฐ์ และเป็นหลานชายของ ภัสสรกรณ์ จิราธิวัฒน์ นักร้องชาวไทย พชรเป็นรุ่นที่ 4 ของตระกูลจิราธิวัฒน์
พชร สำเร็จการศึกษาระดับประถมศึกษา-มัธยมศึกษาจากโรงเรียนสาธิตจุฬาลงกรณ์มหาวิทยาลัย สำเร็จการศึกษาระดับปริญญาตรี คณะพาณิชยศาสตร์และการบัญชี จุฬาลงกรณ์มหาวิทยาลัย สาขาการจัดการธุรกิจระหว่างประเทศ (หลักสูตรนานาชาติ) ระหว่างที่ได้วางแผนจะไปศึกษาในระดับปริญญาโท เขาได้เคยให้สัมภาษณ์ว่าเขาอยากไปเรียนต่อสาขา Politics จนกระทั่ง 2566 พชรได้ทำการศึกษาต่อปริญญาโทในสาขาการจัดการ (MSc Major Programme Management) ที่ Saïd Business School, University of Oxford ซึ่งเขาได้กล่าวว่าสาขานี้เปิดโอกาสให้เขาได้เรียนรู้การบริหารของทั้งฝั่งภาคประชาชน ภาครัฐและภาคเอกชน ต่อมาพชรได้สำเร็จการศึกษาในปี 2568  
พชร ได้อุปสมบทเพื่อทดแทนพระคุณบิดามารดา เมื่อวันที่ 6 พฤษภาคม พ.ศ. 2556 ที่วัดบวรนิเวศราชวรวิหาร โดยสมเด็จพระวันรัต (จุนท์ พฺรหฺมคุตฺโต) เป็นพระอุปัชฌาย์ ได้รับฉายาทางธรรมว่า  "คุณวชิโร" แปลว่า ผู้ที่ตัดสินใจกระทำแต่ความดี มีกำหนดศึกษาธรรมะเป็นเวลา 3 สัปดาห์
เขาได้เซ็นสัญญาเป็นนักแสดงในสังกัดช่อง 3 เป็นระยะเวลา 5 ปี และกำลังทำธุรกิจ ร้านเฟรนช์ฟรายส์ Potato Corner ซึ่งมีสาขาในไทยมากกว่า 34 แห่ง พชรยังเป็นเป็นผู้บริหารโปรดักชั่นสตูดิโอสำหรับทำเพลงภาพยนตร์ และเป็นที่ปรึกษาสำหรับ Live Concert ที่ชื่อ Viveka & Vehement Recording and Live Music Production 

**ผลงาน**

**ละครโทรทัศน์**

**ภาพยนตร์**
2554 
ซักซี้ด ห่วยขั้นเทพ 
คุ้ง และ เค (ฝาแฝด)
Top Secret วัยรุ่นพันล้าน 
ต๊อบ
2555 
เคาท์ดาวน์ 
แจ็ค 
รัก 7 ปี ดี 7 หน 2555 
พระเอก ภ. รักติดเกาะ 2 (รับเชิญ)
2560 
รักของเรา The Moment 
ต้น
2561 
ไบค์แมน ศักรินทร์ตูดหมึก 
ศักรินทร์
2562 
ไบค์แมน 2
2565 
ใจฟูสตอรี่ 
เดี่ยว
OMG! รักจังวะ..ผิดจังหวะ 
พีท
2566 
อีสานซอมบี้ 
อิฐ
2567 
ศึกค้างคาวกินกล้วย 
เชิด

**ภาพยนตร์สั้น**
 โตไปไม่โกง ตอน Band Next Door - sucKseed (GTH side stories) - ตามหาคนพิเศษ 

**ซีรีส์**

**เพลง**

**คอนเสิร์ต**
พ.ศ. 2554- มันไก่มาก (27 สิงหาคม)- Big Mountain Music Festival 3 (ร่วมร้องเพลงกับพาราด็อกซ์ และวง Penny Lane) (10 ธันวาคม)
พ.ศ. 2560- LOVE IS IN THE AIR : CHANNEL3 CHARITY CONCERT (29 เมษายน)(2560)
พ.ศ. 2562 - MY BOYFRIENDS CONCERT BY (15 ธันวาคม 2562)

**พ.ศ. 2560**
เมนเทอร์รายการ เดอะเฟซเมนไทยแลนด์ ร่วมกับ เมทินี กิ่งโพยม และ พลพัฒน อัศวประภา

**รางวัล**

**อ้างอิง**

**แหล่งข้อมูลอื่น**
 PacharaFC- Peach_pachara- peach_pachara

หมวดหมู่:นักแสดงอิสระชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงชายชาวไทย
หมวดหมู่:นักแสดงชายจากกรุงเทพมหานคร
หมวดหมู่:นักแสดงภาพยนตร์ชายชาวไทย
หมวดหมู่:นักร้องชายชาวไทย
หมวดหมู่:นักดนตรีชาวไทย
หมวดหมู่:นายแบบไทย
หมวดหมู่:เมนเทอร์เดอะเฟซไทยแลนด์
หมวดหมู่:ฮอร์โมนส์ วัยว้าวุ่น
หมวดหมู่:พุทธศาสนิกชนชาวไทย
หมวดหมู่:ชาวไทยเชื้อสายไหหลำ
หมวดหมู่:ชาวไทยเชื้อสายสหราชอาณาจักร
หมวดหมู่:บุคคลจากโรงเรียนสาธิตจุฬาลงกรณ์มหาวิทยาลัย
หมวดหมู่:นิสิตเก่าคณะพาณิชยศาสตร์และการบัญชี จุฬาลงกรณ์มหาวิทยาลัย
หมวดหมู่:ตระกูลจิราธิวัฒน์
หมวดหมู่:บุคคลจากกรุงเทพมหานคร
หมวดหมู่:ผู้ชนะรางวัลนักแสดงสมทบชายยอดเยี่ยมสุพรรณหงส์